Tengo les mesmes sensaciones. Sorprendióme lafayu de les pieces amontonaes nun sótanu, pero conociendol ciñu que-y tien al patrimoniu asturianu esta alministración yera esperable alcontrar dalgún muertu desta mena. Lo que me dexó ablucáu dafechu foil restu: que too dios (Universidá, Ayuntamientu y gobiernul Principáu) supiera de la desaparición y naide denunciaral casu; que lafayu fuera hai un añu y fixérase público agora; les declaraciones del responsble (sic) de les escavaciones  diciendo queso fuera hai muncho tiempu y que nun yera responsabilidá suya; el fechu que parte del productu de les escavaciones (¿miles doxetos?) ten depositaos en domicilios particulares (que ten en Cataluña o nel Muséu Británicu ye lo de menos, el casu ye que nun hai costancia de lo que hai, podemos tar ente un casu de tráficu dantigüedaes); pa rematar, al responsable (sic) desti absurdu, la conseyería de Cultura da-y un puestín bien remuneráu…  Cola llei na mano el señor Cuesta tien una responsabilidá  clara nesti sucesu pero, en cualquier país civilizáu, diba haber unes responsabilidaes polítiques que deberíen costar el cargu a más dún nel Ayuntamientu de Xixón y na Conseyería de Cultura, pola propia desaparición de material arqueolóxicu, pola ocultación del casu y por nun pedir resposabilidaes al direutor de la escavación.